Държавен вестник, бр. 73, 2019 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  73
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ИКОНОМИКАТА
ПРАВИЛНИК 
за организацията на работа и състава на Кон­
султативния съвет за сътрудничество между 
държавните органи и лицата, осъществяващи 
икономически дейности, свързани с нефт и 
продукти от нефтен произход 
Г л а в а  п ъ р в а
ОБЩИ ПОЛОЖЕНИЯ 
Чл. 1. С този правилник се уреждат ор­
ганизацията на работа и съставът на Кон­
султативния съвет за сътрудничество между 
държавните органи и лицата, осъществяващи 
икономически дейности, свързани с нефт и 
продукти от нефтен произход, наричан по-
нататък „съвета“. 
Чл. 2. Съветът е съвещателен орган към 
министъра на икономиката. 
Чл. 3. Съветът подпомага министъра на 
икономиката при извършване на админи­
стративното регулиране на икономическите 
дейностите, свързани с нефт и продукти от 
нефтен произход, като: 
1. прави предложения за подобряване на 
съвместната работа на контролните органи 
по прилагането на закона; 
2. идентифицира проблеми и обсъжда 
въпроси, свързани с прилагането на закона; 
3. предлага мерки за оптимизация на кон­
трола по спазване на закона, както и мерки 
за подобряване на взаимодействието между 
публичните институции, отговорни за при­
лагането му; 
4. сформира експертни работни групи по 
конкретни въпроси от неговата компетентност. 
Г л а в а  в т о р а
СТРУКТУРА И СЪСТАВ 
Чл. 4. (1) Съветът се състои от председател 
и членове. 
(2) Председател на съвета е министърът 
на икономиката или оправомощен от него 
заместник-министър. 
Чл. 5. (1) Членове на съвета са: по един 
представител на Министерството на енер­
гетиката, Министерството на финансите, 
Министерството на икономиката, Минис­
терството на земеделието, храните и горите, 
Министерството на околната среда и водите, 
Изпълнителна агенция „Автомобилна админи­
страция“ и Изпълнителна агенция „Железо­
пътна администрация“, Главна дирекция „По­
жарна безопасност и защита на населението“ 
към Министерството на вътрешните работи, 
Главна дирекция „Борба с организираната 
престъпност“ към Министерството на вътреш­
ните работи, Държавна агенция „Държавен 
резерв и военновременни запаси“, Държав­
ната агенция за метрологичен и технически 
надзор, Българският институт по метрология, 
Агенция „Митници“, Националната агенция 
за приходите и на представителни браншо­
ви организации на лица, осъществяващи 
икономическите дейности по чл. 2, ал. 1 от 
Закона за административното регулиране на 
икономическите дейности, свързани с нефт 
и продукти от нефтен произход. 
(2) Поименният състав на съвета се опре­
деля със заповед на министъра на икономи­
ката по предложение на ръководителите на 
съответните ведомства, съответно на пред­
ставителните браншови организации. 
(3) Всяко ведомство, съответно предста­
вителна браншова организация, може да 
предложи и резервен член, който да участва 
в заседанията на съвета при отсъствието на 
титуляря. 
(4) При промяна в служебното положение, 
правомощията или функциите на някой от 
членовете на съвета ръководителят на съот­
ветното ведомство, съответно представителна 
браншова организация, в 30-дневен срок прави 
предложение до министъра на икономиката 
за промяна в поименния състав на съвета. 
Чл. 6. Съветът избира с мнозинство от 
гласовете сред членовете си заместник-пред­
седател. 
Чл. 7. Дирекция „Регулиране на иконо­
мически дейности“ в Министерството на 
икономиката подпомага организационно и 
технически работата на съвета, като пред­
ставлява и негов секретариат. 
Г л а в а  т р е т а
ОРГАНИЗАЦИЯ НА РАБОТАТА И ПРО­
ВЕ Ж Д А Н Е Н А ЗАС Е Д А Н И Я ТА Н А
СЪВЕТА 
Чл. 8. (1) Председателят на съвета: 
1. организира и ръководи работата на съвета; 
2. свиква заседанията на съвета и утвърж­
дава дневния ред; 
3. представлява съвета пред всички органи 
и организации; 
4. подписва протоколите от заседанията 
на съвета. 
(2) В отсъствие на председателя неговите 
функции се изпълняват от заместник-пред­
седателя. 
Чл. 9. (1) Съветът осъществява своята дей­
ност чрез редовни и извънредни заседания. 
(2) Редовните заседания се провеждат 
веднъж на три месеца.